L 282/558
MT
Il-Ġurnal Uffiċjali tal-Unjoni Ewropea
31.10.2022
2.
Soġġett għan-nota 1 ta’ din it-taqsima, in-nota 1 tal-Kapitolu 84 u n-nota 1 tal-Kapitolu 85, parts ta’ magni (li mhumiex partijiet ta’ oġġetti tal-intestatura 8484, 8544, 8545, 8546 jew 8547) għandhom ikunu kklassifikati skont dawn ir-regoli li ġejjin: (a) Parts li huma oġġetti inklużi fi kwalunkwe waħda mill-intestaturi tal-Kapitolu 84 jew 85 (għajr l-intestaturi 8409, 8431, 8448, 8466, 8473, 8487, 8503, 8522, 8529, 8538 u 8548) għandhom fil-każijiet kollha jkunu kklassifikati fl-intestaturi rispettivi tagħhom.
(b) Parts oħrajn, jekk tajbin għal użu biss jew prinċipalment ma’ tip partikulari ta’ magna, jew ma’ numru ta’ magni tal-istess intestatura (inkluż magna tal-intestatura 8479 jew 8543) għandhom ikunu kklassifikati mal-magni ta’ dak it-tip jew fl-intestatura 8409, 8431, 8448, 8466, 8473, 8503, 8522, 8529 jew 8538 kif xieraq.
Madankollu, il-parts li huma daqstant xierqa għall-użu prinċipalment mal-oġġetti tal-intestaturi 8517 u 8525 sa 8528 iridu jkunu kklassifikati fl-intestatura 8517, u l-parts li huma xierqa għall-użu biss jew prinċipalment mal-oġġetti tal-intestatura 8524 iridu jkunu kklassifikati fl-intestatura 8529; (c) Il-parts l-oħrajn kollha għandhom ikunu kklassifikati fl-intestaturi 8409, 8431, 8448, 8466, 8473, 8503, 8522, 8529 jew 8538 kif xieraq jew, jekk le, fl-intestatura 8487 jew 8548. 3.
Sakemm il-kuntest ma jesiġix mod ieħor, magni komposti magħmulin minn żewġ magni jew iktar imwaħħlin flimkien biex jagħmlu waħda u magni oħrajn maħsubin bil-għan li jagħmlu żewġ funzjonijiet kumplimentari jew alternattivi jew iktar għandhom jiġu kklassifikati daqslikieku magħmulin biss minn dak il-komponent jew huma dik il-magna li tagħmel il-funzjoni prinċipali. 4.
Fejn magna (inkluż kombinament ta’ magni) tikkonsisti f’komponenti individwali (kemm jekk separati kif jekk imwaħħlin flimkien b’pajpijiet, b’apparati tat-trażmissjoni, b’kejbils tal-elettriku jew b’mezzi oħrajn) intiżi biex jikkontribwixxu flimkien għal funzjoni definita ċar u koperta b’waħda mill-intestaturi fil-Kapitolu 84 jew 85, mela l-kollox imbagħad jiġi kklassifikat fl-intestatura xierqa għal dik il-funzjoni. 5.
Għall-finijiet ta’ dawn in-noti, l-espressjoni “magna” tfisser kwalunkwe magna, makkinarju, impjant, tagħmir, apparat jew għodda imsemmijin fl-intestaturi tal-Kapitolu 84 jew 85. 6.
(A) Fin-Nomenklatura, l-espressjoni “skart u skrapp elettriku u elettroniku” tfisser assemblaġġi elettriċi u elettroniċi, boards ta’ ċirkwiti stampati, u oġġetti elettriċi u elettroniċi li: (a) ma jistgħux jintużaw għall-finijiet oriġinali tagħhom minħabba li nkisru, inqatgħu, jew għaddew minn xi proċess ieħor jew li ekonomikament mhumiex adatti għat-tiswija, għar-rikondizzjonar jew għar-rinnovazzjoni biex ikunu jistgħu jintużaw għallfinijiet oriġinali tagħhom; u (b) ikunu ppakkjati jew trasportati b’mod li mhux maħsub biex jipproteġi l-oġġetti individwali minn dannu matul l-operazzjonijiet ta’ trasport, tagħbija u ħatt.
(B) Il-kunsinni mħallta ta’ “skart u skrapp elettriku u elettroniku” u skart u skrapp ieħor iridu jkunu klassifikati fl-intestatura 8549.
(C) Din it-Taqsima ma tkoprix l-iskart muniċipali, kif definit fin-Nota 4 tal-Kapitolu 38.
Noti addizzjonali 1.
Għodod meħtieġa għall-assemblaġġ jew għall-manutenzjoni ta’ magni għandhom ikunu kklassifikati ma’ dawk il-magni jekk impurtati magħhom.
Għodod interkambjabbli impurtati mal-magni għandhom ukoll ikunu kklassifikati magħhom jekk jagħmlu parti mit-tagħmir normali tal-magni u normalment jinbiegħu magħhom. 2.
Jekk id-dwana titlob dan, id-dikjarant għandu jipproduċi, biex isostni d-dikjarazzjoni tiegħu, dokument bl-istampi (eż. struzzjonijiet, prospektus, paġna minn katalgu, ritratt) li jagħti d-deskrizzjoni normali tal-magna, l-użi tagħha u l-karatteristiċi essenzjali u, fil-każ ta’ magna mhux assemblata jew żarmata, pjanta tal-assemblaġġ u lista tal-kontenut tad-diversi pakki. 3.
Id-dispożizzjonijiet tar-regola ġenerali 2 (a) japplikaw ukoll, fuq it-talba tad-dikjarant u suġġett għall-kundizzjonijiet stipulati mill-awtoritajiet kompetenti, għal magni impurtati f’kunsinni maqsumin.